《冬夜同寿门坐南香草堂闻雁》
清代·梁启心

清坐各无寐，初闻一雁过。冬心空外警，北思夜来多。

岁晚惊霜雪，天高畏网罗。草堂无恙在，相对意如何。

作者简介：（1695—1758）清浙江杭州人，初名诗南，字首存，一字蔎林。早年与弟梁诗正自相师友。乾隆四年进士。授编修。乞归。与厉鹗等结社倡和。晚年，诗社同仁均已去世，惟与杭世骏等数人为友。有《南香草堂诗集》。